**THIRRJE PËR NDARJE TË GRANTEVE PËR FINANCIM TË AKTIVITETEVE NGA PROGRAMET ZHVILLIMORE TË SHKOLLAVE FILLORE PUBLIKE NË REPUBLIKËN E MAQEDONISË SË VERIUT**

**Ministria e Arsimit dhe Shkencës**

**Projekt për avancimin e arsimit fillor**

**Kredia nr. 9182-MK**

Republika e Maqedonisë së Veriut siguroi mjete financiare përmes kredisë nga Banka Botërore për realizimin e Projektit për avansimin e arsimit fillor, i cili zbatohet përmes Ministrisë së Arsimit dhe Shkencës. Një Pjesë e këtyre mjeteve është e paraparë të përdoret për zbatimin e grant-programit, qëllimi i të cilës është përmirësimi i cilësisë së mësimdhënies dhe të mësuarit, si dhe punës së përgjithshëme të shkollës, e cila do të kontribuojë për rritjen e arritjeve të nxënësve, ndërsa me këtë përmirësimin e rezultateve të tyre në matjet ndërkombëtare. Si qëllim shtesë, me këtë grant-program pritet të inkurajohet ngritja e kapaciteteve të kuadrit të shkollave, në drejtim të realizimit të suksesshëm të proceseve që kanë të bëjnë me ndjekjen e cilësisë së punës së shkollës.

Ministria e Arsimit dhe Shkencës fton të gjitha shkollat ​​fillore publike që të shprehin interesin e tyre për marrjen e mjeteve financiare përmes dorëzimit të aplikacioneve për grante, të cilat janë përgatitur në pajtueshmëri me Manualin Operativ për Zbatimin e grant-programit për avancimin e Cilësisë së Punës së Shkollave Fillore në Maqedoninë e Veriut, e disponueshme në ueb faqen e Ministrisë së Arsimit dhe Shkencës

* Kushtet për pjesëmarrjen e shkollës fillore publike në Republikën e Maqedonisë së Veriut në grant-programin janë:
* Të jetë shkollë fillore publike në territorin e Republikës së Maqedonisë së Veriut;
* Ekipi i shkollës të ketë përfunduar trajnimin për kuadrin e ri të indikatorëve për cilësinë e punës së shkollës, procesin e reviduar të përgatitjes së programit të zhvillimit të shkollës dhe procesin e aplikimit për grant;
* Shkolla ta ketë të përfunduar vetëvlerësimin e shkollës në përputhje me kornizën e re të indikatorëve;  
  - Shkolla të ketë të përgatitur program zhvillimor dhe të miratuar në përputhje me udhëzimet e reja dhe Rregulloren për formën dhe përmbajtjen e zhvillimit dhe programit vjetor të punës së shkollës fillore (nr. 08-3714/3 të datës 29.05.2024).

Vlera e granteve të cilat ndahen është deri 600.000 denarë. Përzgjedhja e aplikimeve për të cilat do të ndahen grante bëhet nga komisioni i formuar nga Ministrja e Arsimit dhe Shkencës, në bazë të plotësisë, cilësisë dhe vlefshmërisë së aplikimeve të pranuara.

Ministria me përzgjedhjen e shkollave fillore do të lidhë marrëveshje për grant.

**Aplikimet për grante dorëzohen në formë të shkruar në Ministrinë e Arsimit dhe Shkencës - Projekti për Avancimin e Arsimit Fillor, rr. “Shën Kirili dhe Metodi" nr. 54, 1000 Shkup, Republika e Maqedonisë së Veriut, me shënimin "APLIKIMI PËR GRANT" si dhe në formë elektronike në adresën e mëposhtme: milica.mojsoska@mon.gov.mk më së voni deri më 01 nëntor 2024. Formulari i aplikimit dhe të gjitha informatat shtesë mund të gjenden në Doracakun Operativ të Programit për Ndrajen e Granteve.**

Informata më të hollësishme mund të sigurohen nga Ministria e Arsimit dhe Shkencës - Projekti për Avancimin e Arsimit Fillor, personi kontaktues Milica Mojsoska - koordinatore e programit për ndarjen e granteve, kontakt telefoni 02/3 112 705, e-mail adresa: milica.mojsoska@mon gov.mk